


РАДНА БИОГРАФИЈА

Владимир Илић

Рођен је 05. августа 1977. године у Лазаревцу, где је завршио основну школу и Гимназију. Дипломирани је правник, мастер-Европска политика и управљање кризама, Универзитета у Београду.

Решењем Владе Републике Србије од 25. априла 2025. године именован је за вршиоца дужности директора „Државне лутрије Србије“ д.о.о. Београд.

Oд септембра 2023. година, обављао је функцију директора Слободне зоне Пирот. 

Решењем Владе Републике Србије 2021. године, постављен је на положај помоћника министра унутрашњих послова - начелника Сектора за људске ресурсе. Функцију је обављао до јануара 2023. године. 

Од августа 2017. године до априла 2021. године обављао је функцију генералног директора компаније Тигар ад, а од 2021. године обављао је  функцију председника Надзорног одбора компаније Тигар ад. У 2020. години као генерални директор компаније Тигар ад  добитник је велике награде за развој предузетништва, идеје и иновације у Југоисточној Европи. 

У 2017. години обављао је функцију државног секретара у Министарству за рад, запошљавање, борачка и социјална питања. 

Има десетогодишње радно искуство правника у Градском центру за социјални рад у Београду, а функцију директора Градског центра за социјални рад обављао је од 2014. године до фебруара 2017. године.

Ожењен је, отац троје деце.
